
ANUNȚ

    Echipa managerială a Școlii Gimnaziale Viziru vă anunță că, începând cu 28 septembrie 2022, școala noastră este beneficiara finanțării specifice SG-PNRAS (Program Național de Reducere a Abandonului Școlar), din cadrul Componentei C-15- Educație a Planului Național de Redresare și Reziliență. 
    Proiectul PNRAS F-PNRAS-1-2022-0900 în  cadrul Componentei C15- Educație a Planului Național de Redresare și  Reziliență a României(PNRR) de la Școala Gimnazială Viziru este implementat și  derulat timp de 36 de luni, în perioada 28.09.2022 - 27.09.2025.
Principalul obiectiv: îmbunătățirea rezultatelor școlare, creșterea promovabilității, reducerea absenteismului, a abandonului școlar  și de părăsire timpurie a școlii de către elevii din învățământul gimnazial înscriși la școala noastră. 
Grupul țintă este format din aproximativ 80 de elevi de nivel gimnazial,  cadre didactice  și  părinți ai elevilor înscriși. În cadrul proiectului, elevii vor beneficia de ore remediale la limba și literatura română, matematică, sprijin școlar în efectuarea temelor, precum și de activități extracurriculare menite să îi conștientizeze cu privire la necesitatea creșterii performanțelor școlare, în special la examenul de Evaluare Națională, și care îi vor determina să deprindă comportamente responsabile în școală și în societate.
Profesorii beneficiari vor participa la formari menite să îi pregătească pentru utilizarea eficientă a mijloacelor educației moderne. Părinții vor beneficia de activități de educație parentală.
Proiectul PNRAȘ-Școala Gimnazială Viziru  este implementat în cadrul Planului Național pentru Redresare și Reziliență al României, având o valoare totală de 1030540 lei, aprobată OME nr.3580/15.04.2022.

